Nicole & Ettienne
Nicolé & Ettienne
'n Wellington Sprokiestroue
Ons was saam op hoërskool. In graad 8 het ek die grootste "crush" op Ettienne gehad, maar ons liefde het eers in matriek begin blom. Ettienne het vir my ekstra wiskunde klasse gegee en soos hý sal verduidelik- het hy al nader aan my begin skuif. Nie te min het ek my wiskunde deurgekom en ons was vir agt jaar daarna in 'n verhouding voor ons in Wellington getrou het op 6 Mei 2017.
Ek het omtrent op Pinterest geboer! My ma het ook gereeld vir my oulike idees gestuur. Ons was baie gestel daarop om die dag te geniet saam met familie en vriende. Ons was baie aangetrokke tot die rustieke en natuurlike voorkoms wat ons persoonlikehede goed komplimenteer. Ettienne het ook gereeld vir my rosies (by ander mense se huise) gepluk terwyl ons studeer het en dit was dus so gepas om op 'n roosplaas te trou.
Beskryf jul troue in slegs 5 woorde:
Romanties, Rustiek, Natuurlik, Vrolik & Ontspanne
Raad aan toekomstige bruide:
Ettienne was oorsee terwyl ons troue beplan het en ek het alles van meer as 900km weg gereël. Dit het gehelp om georganiseerd te wees en lysies te maak van alles wat gedoen moes word. 'n "mood board" help ook baie om die groter prentjie te kry. Probeer om vroeër met die beplanning te begin eerder as later. Dit help baie om stresvlakke laag te hou sodat jy die oploop na die troudag baie meer kan geniet.
TROUVENUE: Langkloof Roses, Wellington
TROUROK: Franscois Britton
GRIMEER KUNSTENAAR: Liezl Meyer